**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projektu skiriamas į pareigas Klaipėdos miesto savivaldybės administracijos direktoriaus pavaduotojas ir skiriama priemoka už darbo krūvį viršijančią veiklą.

**2. Projekto rengimo priežastys ir kuo remiantis parengtas sprendimo projektas.**

Savivaldybės tarybos sprendimas parengtas atsižvelgiant į Alinos Velykienės numatytas tikslines atostogas (nėštumo ir gimdymo bei atostogos vaikui prižiūrėti). Nuo 2016 m. birželio 27 d. laikinai atsilaisvinus Savivaldybės administracijos direktoriaus pavaduotojo vietai, reikalinga į pareigas paskirti Savivaldybės administracijos direktoriaus pavaduotoją A. Velykienės tikslinių atostogų laikotarpiui.

Vietos savivaldos įstatymo 29 straipsnio 3 dalyje nustatyta, kad Savivaldybės administracijos direktoriaus pavaduotojas į pareigas skiriamas Savivaldybės administracijos direktoriaus siūlymu mero teikimu savivaldybės tarybos sprendimu politinio (asmeninio) pasitikėjimo pagrindu.

Valstybės tarnybos įstatymo 26 straipsnio 1 dalies 1 punktu reglamentuota, kad valstybės tarnautojams gali būti mokama priemoka už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.

**3. Kokių rezultatų laukiama.**

Į pareigas paskiriamas Savivaldybės administracijos direktoriaus pavaduotojas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Valstybės tarnautojo A lygio 17 kategorijos pareiginė alga yra 1266 Eur (neatskaičius mokesčių).

**6. Lėšų poreikis sprendimo įgyvendinimui.**

Vieno mėnesio pavaduotojo pareiginis darbo užmokestis 1266 Eur (1658 Eur įskaičiavus SODROS mokesčius). Metų savivaldybės administracijos direktoriaus pavaduotojo darbo užmokesčiui reikalinga 15192 Eur (19896 Eur įskaičiavus SODROS mokesčius) suma. 20 procentų priemoka vienam mėnesiui – 253 Eur (331 Eur įskaičiavus SODROS mokesčius). Priemoka prie pareiginės algos vieneriems metams – 3036 Eur (3977 Eur įskaičiavus mokesčius).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – priėmus Savivaldybės administracijos direktoriaus pavaduotoją bus sudarytos tinkamos sąlygos Klaipėdos miesto savivaldybės administracijai efektyviau organizuoti savo darbą. Neigiamos pasekmės – nenustatyta.

PRIDEDAMA.

1. Teisės aktų išrašas, 1 lapas.
2. 2016 m. gegužės 31 d. įsakymo ,,Dėl siūlymo teikimo“ Nr. AD1-1712 kopija, 1 lapas.
3. 2016 m. birželio 1 d. potvarkio ,,Dėl Klaipėdos miesto savivaldybės administracijos direktoriaus pavaduotojų kandidatūrų teikimo“ Nr. M-31 kopija, 1 lapas.
4. Slapto balsavimo biuletenio pavyzdys, 1 lapas.
5. Slapto balsavimo rezultatų skiriant Klaipėdos miesto savivaldybės administracijos direktoriaus pavaduotoją protokolo pavyzdys, 1 lapas.

Teisės skyriaus vyresnioji patarėja,

atliekanti Personalo skyriaus vedėjo funkcijas Jolita Grigaitienė